
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 839 


10 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού ατόμων στα οποία θα ανατεθεί η 
εκτέλεση έργου της Γενικής Γραμματείας Πληρο- 
φοριακώνΣυστημάτων(ΚΕ.Π.Υ.Ο.), με σύμβαση μί¬ 
σθωσης έργου, σύμφωνα με τις διατάξεις των άρ¬ 
θρων 681 κ.ε. του Αστικού Κώδικα. 1 

Υπερωρίες Μονίμων Υπαλλήλων των Γραφείων 
Υπουργού Εθνικής Άμυνας, Υφυπουργού Εθνικής 
Άμυνας, του Επιτελείου του Υπουργού Εθνικής 
Άμυνας των Μονίμων Υπαλλήλων του Γρ. Νομικού 
Συμβούλου ΥΕΘΑ και των αστυνομικών οργάνων 


της Ασφάλειας του Υπουργού και Υφυπουργού 

Εθνικής Άμυνας, για το Β' εξάμηνο 2000. 2 

Αποδεικτικό ασφαλιστικής ενημερότητας για χρέη 

προςτοΙΚΑ. 3 

Τέλη για τα Δορυφορικά Συστήματα ΕΜ8ΑΤ και ΘΙοόαΙ- 
5ΐ3Γ. 4 


ΑΠΟΦΑΣΕΙ Σ 

Αριθ. 1061022/994/0001 (1) 

Καθορισμός αριθμού ατόμων στα οποία θα ανατεθεί η 
εκτέλεση έργου της Γενικής Γραμματείας Πληροφορια¬ 
κών Συστημάτων (ΚΕ.Π.Υ.Ο.), με σύμβαση μίσθωσης έρ¬ 
γου, σύμφωνα με τις διατάξεις των άρθρων 681 κ.ε. του 
Αστικού Κώδικα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 6 του ν.2527/1997 «Τροποποίηση και 
συμπλήρωση διατάξεων του ν.2190/1994 και άλλες δια¬ 
τάξεις* (ΦΕΚ. 206/Α78.10.1997). 

β) του άρθρου 27 του ν.2081/1992 (ΦΕΚ. 154/Α'), με το 
οποίο προστέθηκε νέο άρθρο 29Α' στο ν. 1558/1985, όπως 
το α' εδάφιο της παρ.2 του προστεθέντος άρθρου αντικα- 
ταστάθηκε με τις διατάξεις του άρθρου 1 παρ.2α του 
ν.2469/1997 (ΦΕΚ. 38/Α'). 

γ) του άρθρου 3 περ.γ'του ν.2362/1995 (ΦΕΚ.247/Α'), 


δ) των άρθρων 681 κ.επ. του Αστικού Κώδικα. 

2. Τις διατάξεις του Π.Δ.284/1988 «Οργανισμός του 
Υπουργείου Οικονομικών« (ΦΕΚ. 128 & 165 Α'), όπως τρο¬ 
ποποιήθηκε και συμπληρώθηκε μεταγενέστερα. 

3. Την αριθμ.619/1999 γνωμοδότηση του Ε' Τμήματος 
του Νομικού Συμβουλίου του Κράτους, που έγινε δεκτή 
από τον Υφυπουργό Οικονομικών με την από 16/11/1999 
επισημειωματική πράξη. 

4. Την αριθμ. 59/19-4-2000 απόφαση της Επιτροπής του 
άρθρου 2 παρ.1 της αριθμ.55/1998 Π.Υ.Σ. (άρθρο 1 
παρ.51 ν.2412/1996). 

5. Την ανάγκη σχεδίασης των αρχιτεκτονικών μελετών 

που εκπονούνται από τους Αρχιτέκτονες Μηχανικούς του 
Έργου 1.0.1.3. (Ολοκληρωμένο Πληροφοριακό Σύστημα 
Τελωνείων - Ο. Π ,Σ.Τ.), ενόψει της εγκατάστασης του εξο¬ 
πλισμού του έργου αυτού στα κτίρια των προς μηχανο¬ 
γράφηση Τελωνείων, καθώς και συνεχούς ενημέρωσης 
των σχεδίων, καταχώρησήςτους και σε ηλεκτρονική μορ¬ 
φή και υποβοήθησης του έργου σχεδιασμού χώρων και 
υπηρεσιών του Ο.Π.Σ.Τ. - Ι.0.1.3. (σχετικά τα 

αριθμ.πρωτ.303/13-7-1999 και 178/5-6-2000 έγγραφα της 
Γ ενικής Γ ραμματείας Πληροφοριακών Συστημάτων). 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Π ροϋπο- 
λογισμού, συνολικού ύψους επτά εκατομμυρίων οκτακό¬ 
σιων χιλιάδων δραχμών (7.800.000 δρχ.) περίπου για χρο¬ 
νικό διάστημα ενός (1) έτους, που θα βαρύνει τις 
πιστώσεις του Προϋπολογισμού εξόδων του Υπουργείου 
Οικονομικών οικονομικού έτους 2000 (σχετικό το 
αριθμ.πρωτ.2/8805/29-2-2000 έγγραφο της Δ/νσης Προ¬ 
ϋπολογισμού του Γ.Λ.Κ.). 

7. Την αριθμ.ΔΙΔΚ/Φ.1/2/11187/12.5.2000 απόφαση 
του Πρωθυπουργού και της Υπουργού Εσωτερικών, 
Δημ.Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημ.Διοίκησης 
και Αποκέντρωσης« (ΦΕΚ 630/Β712-5-2000), αποφασί¬ 
ζουμε: 

1. Καθορίζουμε σε ένα (1) τον αριθμό του φυσικού προ¬ 
σώπου, Σχεδιαστή Αρχιτεκτονικών Μελετών (ΔΕ), στο 
οποίο μπορεί να ανατεθεί με σύμβαση μίσθωσης έργου 
κατά τις διατάξεις των άρθρων 681 κ.επ. του Αστικού Κώ¬ 
δικα, η εκτέλεση του έργου που αναφέρεται στην παρά¬ 
γραφο 5 του προοιμίου της παρούσας απόφασης. 
































11654 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Για την ολική παράδοση του έργου απαιτείται χρονι¬ 
κό διάστημα ενός (1) έτους. Παράταση του χρόνου πα¬ 
ράδοσης του έργου επιτρέπεται χωρίς οποιαδήποτε αύ¬ 
ξηση της αμοιβής του αναδόχου. 

3. Το φυσικό πρόσωπο στο οποίο θα ανατεθεί η εκτέλε¬ 
ση του έργου πρέπει να κατέχει: 

α) Πτυχίο ειδικότητας Σχεδιαστών τεχνικών έργων - 
χρήση Η/Υή Κτιριακών Έργων Τεχνικού Επαγγελματικού 
Εκπαιδευτηρίου (Τ.Ε.Ε) ή αντίστοιχο ή συναφές πτυχίο 
ενιαίου πολυκλαδικού λυκείου ή τεχνικού επαγγελματι¬ 
κού λυκείου ή τεχνικής επαγγελματικής σχολής δευτερο¬ 
βάθμιας εκπαίδευσης ή σχολής μαθητείας του Ο.Α.Ε.Δ. 
του ν. 1343/1983 (ΦΕΚ 46 Α') ή άλλου ισότιμου τίτλου σχο¬ 
λικής μονάδας της ημεδαπής ή αλλοδαπής ή Δίπλωμα με- 
ταδευτεροβάθμιας επαγγελματικής εκπαίδευσης και κα¬ 
τάρτισης Ινστιτούτου Επαγγελματικής Κατάρτισης 
(Ι.Ε.Κ.), ειδικότητας Σχεδιαστή μέσω συστημάτων Η/Υ 
του Τομέα Δομικών Έργων και 

β) Καλή γνώση χρήσης ΑυΙοοεά 13 ή μεταγενέστερου, 
που θα πιστοποιείται με παρακολούθηση ενός (1) τουλά¬ 
χιστον εξαμήνου σε αναγνωρισμένη Σχολή ή Ινστιτούτο 
(Δημόσιο ή Ιδιωτικό). 

4. Η αμοιβή του αναδόχου θα ανέλθει συνολικά στο πο¬ 
σό των επτά εκατομμυρίων οκτακόσιων χιλιάδων δραχ¬ 
μών (7.800.000 δρχ.) συμπεριλαμβανομένων των κρατή¬ 
σεων και του ΦΠΑ. 

5. Τόπος εκτέλεσης του έργου ορίζεται: 

α) ο χώρος εργασίας στα γραφεία του Έργου Ο.Π.Σ. 
Τελωνείων - Ι.0.1.5., με δυνατότητα διάθεσης σχεδίων 
προς επεξεργασία και εκτός συγκεκριμένου τόπου με ευ¬ 
θύνη του Έργου και 

β) οπουδήποτε αλλού (άλλες υπηρεσίες ή φορείς) 
εντός του νομού Αττικής κριθεί αναγκαίο από τη Διοίκηση 
του Έργου, όπου ο ανάδοχος είναι ελεύθερος να εργα¬ 
στεί οποιεσδήποτε ώρες ή ημέρες επιθυμεί. 

6. Το προς ανάθεση έργο πρόκειται να εκτελεστεί μία 
φορά και η εκτέλεσή του δεν θα υπόκειται στις εντολές και 
στις οδηγίες του εργοδότη. Ο ανάδοχος δεν υποχρεούται 
να τηρεί συγκεκριμένο ωράριο υπηρεσίας ή εργασίας, 
αλλά αναλαμβάνει την υποχρέωση να περαιώσει το έργο 
που του ανατίθεται στο συγκεκριμένο χρονικό διάστημα 
του ενός (1) έτους. 

7. Ανανέωση ή παράταση της σύμβασης μίσθωσης έρ¬ 
γου απαγορεύεται και είναι αυτοδικαίως άκυρη. 

8. Απασχόληση του αναδόχου σε έργα ή εργασίες άσχε¬ 
τες με εκείνες που περιγράφονται στην παρούσα απόφα¬ 
ση, όπως θα εξειδικευθούν στην προς κατάρτιση σύμβα¬ 
ση μίσθωσης έργου, απαγορεύεται. 

9. Ο ανάδοχος δε δικαιούται δώρο Χριστουγέννων και 
Πάσχα, καθώς και άδεια και επίδομα άδειας, ενώ δεν υφί- 
σταται υποχρέωση του εργοδότη για ασφάλιση του ανα¬ 
δόχου σε φορέα κύριας ή επικουρικής ασφάλισης. 

10. Το προς ανάθεση έργο δεν ανάγεται στον κύκλο των 
συνήθων καθηκόντων των υπαλλήλων, πρόκειται να εκτε- 
λεσθεί εφάπαξ και βάσει των απαιτούμενων ειδικών προ¬ 
διαγραφών εγκατάστασης του εξοπλισμού του έργου 
1013 και δεν μπορεί να εκτελεστεί από υπαλλήλους του οι¬ 
κείου κλάδου του Υπουργείου Οικονομικών, λόγω μη δια¬ 
θεσιμότητας ανθρώπινου δυναμικού. 


11. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 5 Ιουλίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ 


Αριθ.2/40560/0022 (2) 

Υπερωρίες Μονίμων Υπαλλήλων των Γ ραφείων Υπουρ¬ 
γού Εθνικής Άμυνας, Υφυπουργού Εθνικής Άμυνας, 
του Επιτελείου του Υπουργού Εθνικής Άμυνας των 
Μονίμων Υπαλλήλων του Γρ. Νομικού Συμβούλου 
ΥΕΘΑ και των αστυνομικών οργάνων της Ασφάλειας 
του Υπουργού και Υφυπουργού Εθνικής Άμυνας, για 
το Β’ εξάμηνο 2000. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ-ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 15του Ν. 2592/98 (ΦΕΚ 57 
ΤΑ'/18-3-98). 

2. Αρ. Πρωτ. 2/88487/0022/7-12-99 Γενικό Λογιστήριο 
του Κράτους (ΦΕΚ273ΤΑ778-12-99). 

3. Την ανάγκη αντιμετώπισης από τα Γραφεία του 
Υπουργού -Υφυπουργού Εθνικής Άμυνας, Νομικού Συμ¬ 
βούλου ΥΠΕΘΑ καθώς και από το Επιτελείο του Υπουρ¬ 
γού Εθνικής Άμυνας (ΕΠΥΕΘΑ) των ωρών απασχόλησης 
των Υπαλλήλων των και προσωπικού ασφαλείας που ερ¬ 
γάζεται, πέραν του κανονικού ωραρίου εργασίας, για κά¬ 
λυψη εκτάκτων και επειγουσών υπηρεσιακών αναγκών. 

4. Την υπ’ αριθμ. 29261/7.10.96 Κοινή Απόφαση Πρω¬ 
θυπουργού και Υπουργού Εθνικής Άμυνας «Ανάθεση Αρ¬ 
μοδιοτήτων Υπουργού Εθνικής Άμυνας στον Υφυπουργό 
Εθνικής Άμυνας (ΦΕΚ 933/10-10-96 ΤΒ"). 

5. Την αριθ. 1039386/441/Α0006/21-4-2000 απόφαση 
«ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

6. Ότι απάτην απόφαση αυτή προκύπτει δαπάνη ύψους 
115.000.000 δρχ. σε βάρος των κωδικών 0511 και 0512 
του φορέα με κωδικό 11/110, του κρατικού προϋπολογι¬ 
σμού, αποφασίζουμε: 

Εγκρίνουμε την απογευματινή, νυκτερινή και εξαιρέσι¬ 
μων ημερών εργασία, πέρα από το κανονικό ωράριο, 163 
Υπαλλήλων του Γ ραφείου του Υπουργού και Υφυπουρ¬ 
γού Εθνικής Άμυνας, των Υπαλλήλων του Επιτελείου, του 
Υπουργού Εθνικής Άμυνας (ΕΠΥΕΘΑ), των Υπαλλήλων 
του Γραφείου Νομικού Συμβούλου ΥΕΘΑ και των Αστυνο¬ 
μικών Οργάνων της ασφάλειας του Υπουργού και Υφυ¬ 
πουργού Εθνικής Άμυνας, έναντι των 207 υπηρετούντων, 
που κρίνεται απαραίτητη για κάλυψη εκτάκτων και επει- 
γουσών υπηρεσιακών αναγκών Β' εξαμήνου 2000 (από 
1.7.2000 έως 31.12.2000) ως ακολούθως: 

α. Για υπερωριακή απογευματινή εργασία μέχρι 35.760 
ώρες 

β. Για υπερωριακή εργασία νυκτερινή εργασίμων ημε¬ 
ρών, Κυριακών και εξαιρέσιμων, μέχρι 35.000 ώρες 

γ. Ο αριθμός των ωρών της υπερωριακής απασχόλη¬ 
σης, θα καθορίζονται από το Γ ραφεία του Υπουργού και 
Υφυπουργού Εθνικής Άμυνας και το ΕΠΥΕΘΑ, ανάλογα 
με τις παρουσιαζόμενες κάθε μήνα υπηρεσιακές ανάγκες 

και δεν θα υπερβαίνει τις 40 ώρες απογευματινής εργα¬ 
σίας, τις 30 ώρες νυχτερινής εργασίας καιτις 20 ώρες ερ¬ 
γασίας Κυριακών και εξαιρέσιμων ημερών, για κάθε υπάλ¬ 
ληλο μηνιαίως. 

7. Η δαπάνη που θα προκύψει από το σύνολο των εγκρι- 
θεισών ωρών υπερωριακής απασχόλησης Β' εξαμήνου 
2000, ύψους 115.000.000 και σε βάροςτων κωδικών 0511 
και 0512 του φορέα 11/110, του κρατικού προϋπολογι¬ 
σμού, σε καμμία περίπτωση δεν μπορεί να υπερβεί τις πι¬ 
στώσεις που έχουν εγγράφει στους οικείους κωδικούς 
αριθμούς προϋπολογισμού ΕΠΥΕΘΑ έτους 2000, όπως 
αυτές θα διαμορφωθούν με τα ποσοστά αποδέσμευσης 
που θα εγκριθούν. 

Η απόφαση αυτή να δημοσιευθεί «στην Εφημερίδα της 

Κυβερνήσεως. 

Αθήνα, 28 Ιουνίου 2000 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜ. ΑΠΟΣΤΟΛΑΚΗΣ ΓΕΩΡΓΙΟΣ ΔΡΥΣ 


Αριθ.Φ.21/116 (3) 

Αποδεικτικό ασφαλιστικής ενημερότητας για χρέη προς 
τοΙΚΑ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 παρ. 5 του ν. 2556/1997 
(Α' 270). 

2. Τις διατάξεις της παρ.7 του άρθρου 39 του 
Ν.2065/1992 (Α' 113), όπως ισχύει μετά το άρθρο 43 του 
ν.2109/1992 (Α' 205) και τις Υπουργικές Αποφάσεις 
Φ11/2406/3.11.1992 και Φ11/2456/15.11.1993 που εκδό- 
θηκαν κατ'εξουσιοδότηση αυτών (Β' 678 και Β' 859 αντί¬ 
στοιχα) και του άρθρου 59 του Ν.2676/99 (Α' 1). 

3. Τις διατάξεις του ν. 1558/1985 «Κυβέρνηση και κυ¬ 
βερνητικά Όργανα (Α' 137) 

4. Τις διατάξεις του π.δ/τος 213/92 (Α' 102) και π.δ. 
372/14.9.1995 (Α'201). 

5. Τις διατάξεις του άρθρου 27 του ν. 2081/1992 (Α' 154), 
με το οποίο προστέθηκε το άρθρο 29Α στο ν. 1558/85 (Α' 
137) όπως ισχύει μετά την τροποποίησή του με τη διάταξη 
της παρ. 2α του άρθρου 1 του ν. 2469/97 (Α'38). 

6. Την αρ. οικ. 80027/8.5.2000 (ΦΕΚ 610/Β/9.5.2000 
Απόφαση του Πρωθυπουργού και του Υπουργού Εργα¬ 
σίας και Κοινωνικών Ασφαλίσεων με την οποία έγινε ανά¬ 
θεση αρμοδιοτήτων στον Υφυπουργό Εργασίας και Κοι¬ 
νωνικών Ασφαλίσεων Νικόλαο Φαρμάκη. 

7. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού και του προϋπολογισμού του ΙΚΑ, απο¬ 
φασίζουμε: 

Άρθρο 1 

Περιπτώσεις προσκόμισης αποδεικτικού 
ασφαλιστικής ενημερότητας 

Εκτός από τις περιπτώσεις που προβλέπουν οι σχετικές 
διατάξεις για την υποχρέωση προσκόμισης αποδεικτικού 
ασφαλιστικής ενημερότητας, υποχρεωτική καθίσταται η 
προσκόμιση αποδεικτικού από το ΙΚΑ και στις παρακάτω 
περιπτώσεις: 


1. Για την εξόφληση τίτλων πληρωμής ή την είσπραξη 
όλωντων εκκαθαρισμένων απαιτήσεωντων επιχειρήσεων 
από το Δημόσιο, Νομικά Πρόσωπα Δημοσίου Δικαίου 
(Ν.Π.Δ.Δ.), Δήμους και Κοινότητες, Νομαρχιακές Αυτοδι¬ 
οικήσεις, Δημόσιες, Δημοτικές και Κοινοτικές Επιχειρή¬ 
σεις Δημόσιας ή Κοινής Ωφέλειας και γενικά επιχειρήσεις 
και οργανισμούς του ευρύτερου Δημόσιου τομέα, όπως 
αυτός καθορίζεται από την ισχύουσα κάθε φορά νομοθε¬ 
σία, καθώς και από αυτούς που ενεργούν πληρωμές με 
εντολή ή εξουσιοδότηση των πιο πάνω, εφόσον το ακα¬ 
θάριστο ποσό του κάθε τίτλου ή της εκκαθαρισμένης 
απαίτησης υπερβαίνει τις πεντακόσιες χιλιάδες (500.000) 
δραχμές. 

Εξακολουθούν να ισχύουν οι διατάξεις του άρθρου 8 
περ.5 εδαφ.ε του α.ν. 1846/51, όπως ισχύει κάθε φορά, 
όπου απαιτείται αποδεικτικό ασφαλιστικής ενημερότη¬ 
τας ανεξαρτήτως ποσού. 

2. Για τη μεταβίβαση ακινήτων από το μεταβιβάζοντα 
και για τη μεταβίβαση λόγω γονικής παροχής ή δωρεάς 
από τον παρέχοντα τη γονική παροχή ή τη δωρεά, εφόσον 
ο μεταβιβάζων ή ο παρέχων είναι: 

α) Φυσικό πρόσωπο που ασκεί επιχείρηση ή νομικό πρό¬ 
σωπο οποιασδήποτε μορφής, κοινωνία αστικού δικαίου 
που ασκεί επιχ/ση ή επάγγελμα, αστική κερδοσκοπική ή 
μη εταιρεία, συμμετοχική ή αφανής εταιρεία καθώς & κοι¬ 
νοπραξία. 

β) Μέλος Κοινοπραξίας, Αστικής Εταιρείας, Ομορρύθ- 
μου Εταιρείας, Ομόρρυθμο μέλος Ετερορρύθμου Εται¬ 
ρείας, Διαχειριστής ΕΠΕ, Διευθύνων Σύμβουλος, Διευθυ¬ 
ντής που ασκεί διοίκηση σε ΑΕ, Διευθυντής, Διαχειριστής, 
Διευθύνων Σύμβουλος ή μέλος Συνεταιρισμού ή Ενώσε- 
ως Συνεταιρισμών, Διευθυντής, Διαχειριστής και γενικά 
εντεταλμένος στη Διοίκηση σε Δημόσια, Δημοτική, Κοινο¬ 
τική Επιχειρήση και εκμετάλλευση κερδοσκοπικού χαρα¬ 
κτήρα, ανεξάρτητα αν είναι νομικό πρόσωπο, σε αλλοδα¬ 
πή επιχείρηση και αλλοδαπό οργανισμό, σε ημεδαπό ή 
αλλοδαπό πρόσωπο δημοσίου ή ιδιωτικού δικαίου μη κερ¬ 
δοσκοπικού χαρακτήρα καθώς και σε κάθε είδους Ιδρύ¬ 
ματα. 

γ) Υπόχρεος καταβολής εισφορών νεοανεγειρόμενου 
κτίσματος. 

3. Για τη μεταβίβαση μεταχειρισμένων επαγγελματικών 
αυτοκινήτων, μηχανοκίνητων θαλασσίων σκαφών άνω 
των 5 μέτρων, ελικοπτέρων, ανεμοπτέρων, αεροσκαφών 
και επαγγελματικών σκαφών αλιείας, μόνο από το μεταβι- 
βάζοντα. 

4. Για τη συμμετοχή ως μέλους σε κοινοπραξία ή ως 
εταίρου σε ομόρρυθμη, ετερόρρυθμη ή περιορισμένης 
ευθύνης εταιρεία από το μέλος. 

Η προσκόμιση αποδεικτικού ασφαλιστικής ενημερότη¬ 
τας των περιπτώσεων 3 και 4 κρίνεται αναγκαία, μόνο 
εφόσον ο υπόχρεος έχει μία από τις περιγραφόμενες στα 
εδάφια α έως και γ ιδιότητες της περίπτωσης 2 του παρό¬ 
ντος άρθρου. 

Η έλλειψη των ιδιοτήτων αυτών δηλώνεται με υπεύθυνη 
δήλωση από τον συμβαλλόμενο στις αναγραφόμενες στο 
άρθρο 2 της παρούσας υπηρεσίες. 

Άρθρο 2 

Υπηρεσίες και πρόσωπα στα οποία προσκομίζεται 
το αποδεικτικό ασφαλιστικής ενημερότητας 

Το αποδεικτικό ασφαλιστικής ενημερότητας με βάση 
τ'αναφερόμενα στο προηγούμενο άρθρο, προσκομίζεται: 

1. Στην περίπτωση 1, στους διενεργούντες την πληρω¬ 
μή ή την εξόφληση του τίτλου ή της εκκαθαρισμένης απαί¬ 
τησης, κατά την πληρωμή ή την εξόφληση αυτών. 

2. Στην περίπτωση 2, στο συμβολαιογράφο που συ¬ 
ντάσσει τη σχετική πράξη, ο οποίος υποχρεούται να μνη¬ 
μονεύει στο κείμενο της πράξης τον αριθμό πρωτοκόλ¬ 
λου, τηνημερομηνία καιτην υπηρεσίατου ΙΚΑπου έχειεκ- 
δόσειτο αποδεικτικό. 

3. Στην περίπτωση 3, στη ΔΟΥ που είναι αρμόδια για τη 
μεταβίβαση. 

4 Στην περίπτωση 4, στην υπηρεσία που είναι αρμόδια 
για την έγκριση του κατά περίπτωση συστατικού ή τρο- 
ποποιητικού εγγράφου. 

Άρθρο 3 

Απαλλαγές - εξαιρέσεις 

Απαλλάσσονται από την υποχρέωση προσκόμισης απο¬ 
δεικτικού ασφαλιστικής ενημερότητας από το ΙΚΑ: 

1. Οι δικαιούχοι αμοιβών γενικά από παροχή εξαρτημέ¬ 
νης εργασίας, συντάξεων, διατροφής, εξόδων νοσηλείας 
και κηδείας, εφόσον η πληρωμή γίνεται απευθείας στο δι¬ 
καιούχο ή σε πρόσωπο νόμιμα εξουσιοδοτημένο. 

2. Οι Δημόσιες Υπηρεσίες, τα Νομικά Πρόσωπα Δημο¬ 
σίου Δικαίου εκτός των Δήμων, Κοινοτήτων, Νομαρχια¬ 
κών Αυτοδιοικήσεων, Διαδημοτικών, Δημοτικών και Κοι¬ 
νοτικών Επιχειρήσεων. 

3. Τα Ιδρύματα που συνιστώνται σύμφωνα με τον α.ν. 
2039/1939, οι αναγνωρισμένες στην Ελλάδα Τράπεζες 
και ο Οργανισμός Σιδηροδρόμων Ελλάδος(ΟΣΕ), εφόσον 
παραμένει στον ευρύτερο Δημόσιο Τομέα. 

4. Οι αγρότες, εφόσον δεν έχουν μία από τις περιγρα- 
φόμενες στα εδάφια α έως και γ ιδιότητες της περίπτω¬ 
σης 2 του άρθρου 1 της παρούσας. 

5. Οι ομογενείς που μετοικούν στην Ελλάδα για την εί¬ 
σπραξη κάθε είδους επιδομάτων περίθαλψης και στέγα¬ 
σης αυτών. 

6. Ο Αυτόνομος Σταφιδικός Οργανισμός στις περιπτώ¬ 
σεις που ενεργεί ως εντολοδόχος του Δημοσίου. 

7. Ο Σύνδικος της πτώχευσης φυσικού ή νομικού προ¬ 
σώπου για πράξεις ή συναλλαγές, που αφορούν την πτω¬ 
χευτική περιουσία. 

8. Κάθε φυσικό πρόσωπο που δεν έχει τις ιδιότητες των 
εδαφίων α έως και γ της περίπτωσης 2 του άρθρου 1 της 
παρούσας. 

9. Οι δικηγόροι και συμβολαιογράφοι, εφόσον δεν 
έχουν τις ιδιότητες των εδαφίων α έως και γ της περίπτω¬ 
σης 2 του άρθρου 1 της παρούσας. 

10. Οι εκμισθωτές κινητών και ακινήτων για τη λήψη του 
μισθώματος, εφόσον δεν έχουντις ιδιότητες των εδαφίων 
α έως και γ της περίπτωσης 2 του άρθρου 1 της παρού¬ 
σας. 

11. Τα συμβεβλημένα με το ΙΚΑ φαρμακεία, εκτός των 
περιπτώσεων είσπραξης χρημάτων απ’ αυτό. 

12. Οι δικαιούχοι στεγαστικών δανείων για την παροχή 
υποθήκης προς εξασφάλιση των δανείων αυτών. 

13. Οι δικαιούχοι επιδότησης - επιχορήγησης από την 
Ευρωπαϊκή Ένωση, μόνο για την είσπραξη αυτής και όχι 
της κρατικής συμμετοχής. 

14. Οι συμβεβλημένοι με το ΙΚΑ ιατροί, εφόσον δεν 
έχουν τις ιδιότητες των εδαφίων α έως και γ της περίπτω¬ 
σης 2 του άρθρου 1 της παρούσας, εκτός των περιπτώ¬ 
σεων είσπραξης χρημάτων απ’ αυτό. 


Άρθρο 4 

Οφειλές που λαμβάνονται υπόψη για τη χορήγηση 
αποδεικτικού ασφαλιστικής ενημερότητας 

Για τη χορήγηση αποδεικτικού ασφαλιστικής ενημερό¬ 
τητας λαμβάνονται υπόψη οι ασφαλιστικές εισφορές που 
οφείλονται: 

1. Από φυσικό πρόσωπο που ασκεί επιχείρηση, καθώς 
και τυχόν άλλες οφειλές, που δεν βεβαιώθηκαν στο όνο¬ 
μά του, αλλά έχει προσωπική ευθύνη για την εξόφλησή 
τους, σύμφωνα με τις ισχύουσες διατάξεις. 

2. Από Ομόρρυθμη και Ετερρόρυθμη Εταιρεία, Εται¬ 
ρεία Περιορισμένης Ευθύνης, Ανώνυμη Εταιρεία, κοινο¬ 
πραξία, συνεταιρισμό, αστική εταιρεία και κοινωνία αστι¬ 
κού δικαίου, οι οφειλές αυτών όσο και οι τυχόν υπάρχου- 
σες οφειλές για τις οποίες έχουν ευθύνη γιατην καταβολή 
τους, σύμφωνα με τις ισχύουσες διατάξεις. 

1. Σε ανάδοχο ή εργολάβο έργου που υπάγεται στις δια¬ 
τάξεις του άρθρου 8 παρ.5 εδ.ετου ΑΝ 1846/51, εφόσον 
προέρχονται από: 

α) το έργο για το οποίο ζητείται η βεβαίωση 

β) την έδρα του αναδόχου 

γ) την υπεργολάβο επιχείρηση όταν μέρος ή όλο το έρ¬ 
γο εκτελείται υπεργολαβικά από Ομόρρυθμη, Ετερόρ¬ 
ρυθμη Εταιρεία, Εταιρεία Περιορισμένης Ευθύνης, Ανώ¬ 
νυμη Εταιρεία ή Κοιν/ξία στην οποία συμμετέχει ο ανάδο- 
χος και σύμφωνα με τις ισχύουσες διατάξεις ευθύνεται 
για την καταβολή των εισφορών τους. 

Άρθρο 5 

Αρμόδια υπηρεσία του ΙΚΑ για την έκδοση 
του αποδεικτικού ασφαλιστικής ενημερότητας 

Αρμόδιο υποκ/μα για την έκδοση και χορήγηση του 
αποδεικτικού ασφαλιστικής ενημερότητας είναι εκείνο 
στην ασφαλιστική περιοχή του οποίου βρίσκεται η έδρα 
της επιχείρησης ή εκείνο του τόπου που ασκείται η διοί¬ 
κηση της επιχείρησης, αν δεν ορίζεται η έδρα. 

Για οικοδομικοτεχνικά έργα του άρθρου 8 περ.5 γ, ε και 
σττουΑΝ 1846/51 αρμόδιο είναι το Υποκ/μα απογραφής 
του έργου. 

Οι ανάδοχοι έργων που εκτελούνται για λογαριασμό 
των υπηρεσιών της παρ.1 του άρθρου 1 της παρούσας, 
υποχρεούνται να προσκομίσουν υπηρεσιακό σημείωμα 
της έδρας τους και της υπεργολάβου επιχείρησης, όταν 
αυτό απαιτείται, στο Υποκατάστημα απογραφής του έρ¬ 
γου. 

Άρθρο 6 

Χρόνος ισχύος του αποδεικτικού 
ασφαλιστικής ενημερότητας. 

Η ισχύς του αποδεικτικού ασφ/κής ενημερότητας για 
χρέη προς το ΙΚΑ είναι: 

α) Ετήσια, αποκλειστικά για τη θεώρηση φορολογικών 
βιβλίων και στοιχείων για τις επιχειρήσεις που δεν απα¬ 
σχολούν προσωπικό καθώς και για τους εργοδότες που 
δεν οφείλουν στο ΙΚΑ ή έχουν ρυθμίσει την οφειλή τους 
και είναι ασφαλιστικά ενήμεροι. 

β) Εξάμηνη, για τις επιχειρήσεις που δεν απασχολούν 
προσωπικό καθώς και για εκείνες που δεν οφείλουν στο 
ΙΚΑ και απασχολούν μέχρι και τέσσερις (4) εργαζόμε¬ 
νους. 

γ) Εξάμηνη, για τα συμβεβλημένα με το ΙΚΑ φαρμακεία, 
για είσπραξη χρημάτων από το ΙΚΑ. 

δ)Τρίμηνη, για τις εποχικές επιχειρήσεις, ανεξαρτήτως 

αριθμού εργαζομένων, καθώς και τις επιχειρήσεις που 
απασχολούν περισσότερους από τέσσερις (4) εργαζόμε¬ 
νους εφόσον, και στις δύο περιπτώσεις, δεν υπάρχουν 
οφειλές στο ΙΚΑ. 

ε) Μηνιαία για όλες τις επιχειρήσεις που έχουν ρυθμίσει 
την οφειλή τους στο ΙΚΑ και είναι ασφαλιστικά ενήμερες. 

στ) Μέχρι το τέλος του μήνα έκδοσής του για όλες τις 
επιχ/σεις που οφείλουν. 

Η ισχύς του αποδεικτικού ασφ/κής ενημερότητας των 
περιπτώσεων α έως και ε του παρόντος άρθρου αρχίζει 
από την ημερομηνία έκδοσής του και λήγει την αντίστοι¬ 
χη ημερομηνία του δωδεκάτου, έκτου, τρίτου ή επόμενου 
μήνα, αναλόγως της έκδοσής του. 

Σε περίπτωση που η ημερομηνία λήξης του αποδεικτι¬ 
κού συμπίπτει με αργία ή με μη εργάσιμη για τις δημόσιες 
υπηρεσίες ημέρα, η ισχύς του εκπνέει την τελευταία εγά- 
σιμη ημέρα πριν από την αργία ή τη μη εργάσιμη ημέρα. 

Εάν το αποδεικτικό εκδίδεται σε ημερομηνία που δεν 
υπάρχει αντίστοιχη στο μήνα λήξης, η ισχύς του λήγειτην 
τελευταία ημέρα του μήνα αυτού, με την επιφύλαξη του 
αμέσως προηγουμένου εδαφίου. 

ζ) Στις περιπτώσεις β και δ, η εξάμηνη και τρίμηνη αντί¬ 
στοιχα διάρκεια ισχύος του αποδεικτικού καθορίζεται κα¬ 
τά την ημερομηνία έκδοσής του με βάση τον αριθμό των 
απασχολουμένων στην επιχείρηση, τον τελευταίο μήνα 
για τον οποίο είναι απαιτητές οι ασφαλιστικές εισφορές. 

η) Ειδικά τα αποδεικτικά ενημερότητας που χορηγού¬ 
νται κατ'εφαρμογή του άρθρου 8 παρ.5 εδ.ε του ΑΝ 
1846/51 ισχύουν μέχρι την εξόφληση του λογαριασμού 
για τον οποίο χορηγούνται. 

Άρθρο 7 

Προϋποθέσεις χορήγησης αποδεικτικού 
ασφαλ/κής ενημερότητας 

Αποδεικτικό ασφαλιστικής ενημερότητας χορηγείται 
στους δικαιούχους που είναι ασφαλιστικά ενήμεροι. 
Ασφαλιστικά ενήμεροι, θεωρούνται: 
α) Οι μη έχοντες οφειλή στο ΙΚΑ. 
β) Οι εργοδότες που έχουν ρυθμίσει (διευκόλυνση τμη¬ 
ματικής καταβολής που χορηγείται είτε από τα κατά νόμο 
αρμόδια όργανα των άρθρων 112-116 του ΚΑ-ΙΚΑ, είτε 
από νόμο, είτε από Υπουργική Απόφαση) τις μέχριτη χρο¬ 
νολογία έκδοσης του αποδεικτικού ασφαλιστικής ενημε¬ 
ρότητας βεβαιωμένες και ληξιπρόθεσμες οφειλές τους 
προς το ΙΚΑ, τηρούν τους όρους της ρύθμισης και δεν 
οφείλουν τρέχουσες εισφορές.Τα παραπάνω δεν ισχύ¬ 
ουν για τις περιπτώσεις του άρθρου 8 της παρ.5 εδ.ε του 
ΑΝ 1846/51, όπως ισχύει κάθε φορά. 

γ) Οι ανάδοχοι ή οι εργολάβοι έργων του Δημοσίου, 
Ν.Π.Δ.Δ, ΟΤΑ, Νομαρχιακών Αυτοδιοικήσεων, Δημοσίων, 
Δημοτικών και Κοινοτικών Επιχειρήσεων Δημόσιας ή Κοι¬ 
νής Ωφέλειας και γενικά επιχειρήσεων και οργανισμών 
του ευρύτερου Δημόσιου Τομέα, όπως αυτός καθορίζε¬ 
ται από την ισχύουσα κάθε φορά νομοθεσία, καθώς και 
αυτών που ενεργούν πληρωμές με εντολή ή εξουσιοδό¬ 
τηση των πιό πάνω που δεν οφείλουν εισφορές : 

1. από το έργο για το οποίο χορηγείται η βεβαίωση 

2. από την έδρα τους, το Υποκατάστημα της οποίας θα 
χορηγεί Υπηρεσιακό Σημείωμα λαμβάνοντας υπόψη τις 
τυχόν οφειλόμενες ασφαλιστικές εισφορές, όπως αυτές 
περιγράφονται στις παραγράφους 1 και 2 του άρθρου 4 
της παρούσας. 


3. Από την υπεργολάβο επιχείρηση όταν μέρος ή όλο το 
έργο εκτελείται υπεργολαβικά από Ομόρρυθμη, Ετερόρ¬ 
ρυθμη Εταιρεία, Εταιρεία Περιορισμένης Ευθύνης, Ανώ¬ 
νυμη Εταιρεία, Κοινοπραξία και ο ανάδοχος συμμετέχει 
σ'αυτή και ευθύνεται σύμφωνα με τις ισχύουσες διατά¬ 
ξεις για την καταβολή των εισφορών τους. 

δ) Τα φυσικά ή νομικά πόσωπα που είναι υπόχρεοι ερ¬ 
γοδότες ιδιωτικών οικοδομικών έργων και δεν οφείλουν 
από το έργο για το οποίο χορηγείται η βεβαίωση, ή έχουν 
ρυθμίσει (διευκόλυνση τμηματικής καταβολής που χορη¬ 
γείται είτε από τα κατά νόμο αρμόδια όργανα των άρθρων 
112-116 ΚΑ ΙΚΑ, είτε από νόμο, είτε από Υπουργική Από¬ 
φαση) , τις μέχρι τη χρονολογία έκδοσης του αποδεικτι¬ 
κού ασφαλιστικής ενημερότητας βεβαιωμένες και ληξι¬ 
πρόθεσμες οφειλέςτουςπροςτοΙΚΑ,τηρούντους όρους 
της ρύθμισης και δεν οφείλουν τρέχουσες εισφορές. 

Άρθρο 8 

Διαδικασία χορήγησης του αποδεικτικού 

ασφαλιστικής ενημερότητας και περιεχόμενο αυτού 

1. Το αποδεικτικό ασφαλιστικής ενημερότητας χορη¬ 
γείται ατελώς ύστερα από αίτηση, άνευ χαρτοσήμου, του 
ενδιαφερομένου προς το αρμόδιο υποκ/μα. 

Στην αίτηση, που υπέχει θέση Υπεύθυνης Δήλωσης, δη¬ 
λώνονται: 

α) Από φυσικό πρόσωπο: 

- ονοματεπώνυμο, πατρώνυμο, διεύθυνση επαγγελμα¬ 
τικής δραστηριότητας και κατοικίας, αριθμός μητρώου 
ΙΚΑ εφόσον είναι απογεγραμμένος, ΑΦΜ και αριθμός δελ¬ 
τίου Αστυνομικής Ταυτότητας ή Διαβατηρίου. 

- Ο σκοπός για τον οποίο θα χρησιμοποιηθεί το αποδει¬ 
κτικό ασφαλιστικής ενημερότητας. 

- Αν έχει ή είχε επαγγελματική δραστηριότητα στην 
ασφαλιστική περιοχή και άλλων υποκαταστημάτων του 
ΙΚΑ. 

- Αν είναι ή όχι μέλος Ομορρύθμου Εταιρείας, Κοινο¬ 
πραξίας, Αστικής Εταιρείας, Ομόρρυθμο μέλος Ετερορ¬ 
ρύθμου Εταιρείας, διαχειριστής ΕΠΕ, Διευθύνων Σύμ¬ 
βουλος, Διευθυντής που ασκεί διοίκηση σε Ανώνυμη Εται¬ 
ρεία, Διευθυντής, Διαχειριστής, Διευθύνων Σύμβουλος ή 
μέλος Συνεταιρισμού ή Ενώσεων Συνεταιρισμών, Διευθυ¬ 
ντής, Διαχειριστής και γενικά εντεταλμένος στη Διοίκηση 
Δημοσίων, Δημοτικών ή Κοινοτικών Επιχειρήσεων και εκ¬ 
μεταλλεύσεων κερδοσκοπικού χαρακτήρα, ανεξάρτητα 
αν είναι νομικά πρόσωπα, αλλοδαπών επιχειρήσεων και 
οργανισμών, ημεδαπών ή αλλοδαπών προσώπων Δημο¬ 
σίου ή Ιδιωτικού Δικαίου μη κερδοσκοπικού χαρακτήρα 
καθώς και σε κάθε είδους Ιδρύματα. Σε περίπτωση που 
συντρέχουν οι παραπάνω προϋποθέσεις θα δηλώνεται η 
επωνυμία και η έδρα. 

- Αν είναι υπόχρεος καταβολής εισφορών οικοδομικού 
έργου στηνπεριοχήτου ιδίου υποκ/τοςήάλλου καισεποιό. 

- Αν απασχολεί προσωπικό. 

β) Από νομικό πρόσωπο: 

- επωνυμία, διεύθυνση, είδος επιχείρησης, αριθμός μη¬ 
τρώου ΙΚΑ εφόσον είναι απογεγραμμένος, και ΑΦΜ. 

- Ο σκοπός για τον οποίο θα χρησιμοποιηθεί το αποδει¬ 
κτικό ασφαλιστικής ενημερότητας. 

- Εάν έχει ή είχε επαγγελματική δραστηριότητα στην 
ασφαλιστική περιοχή και άλλων υποκαταστημάτων ΙΚΑ 
και σε ποιά. 

- Αν είναι μέλος ομορρύθμου εταιρείας, κοινοπραξίας ή 
ομόρρυθμο μέλος ετερορρύθμου εταιρείας. 

- Αν είναι υπόχρεος καταβολής εισφορών οικοδομικού 
έργου στην περιοχή του ιδίου υποκ/τος ή άλλου και σε 
ποιό. 

- Αν απασχολεί προσωπικό. 

2. Αρμόδιο όργανο για την υπογραφή του αποδεικτικού 
ασφαλιστικής ενημερότητας είναι ο Διευθυντής του Υπο¬ 
καταστήματος ή ο Προϊστάμενος του Παραρτήματος και 
σε περίπτωση κωλύματος οι νόμιμοι αναπληρωτές τους, 
καθώς και κάθε άλλο όργανο προς το οποίο εκχωρήθηκε 
η αρμοδιότητα αυτή. 

3. Το αποδεικτικό ασφαλιστικής ενημερότητας περι¬ 
λαμβάνει υποχρεωτικά το υποκατάστημα που το εκδίδει, 
το ονοματεπώνυμο του φυσικού προσώπου ή την επωνυ¬ 
μία του νομικού προσώπου για το οποίο εκδίδεται, τον 
Αριθμό Μητρώου ΙΚΑ, το είδος της επιχείρησης, τη διεύ¬ 
θυνσή της, τον Αριθμό Φορολογικού Μητρώου (ΑΦΜ) και 
προκειμένου για φυσικά πρόσωπα και τον αριθμό Μη¬ 
τρώου Κοινωνικής Ασφάλισης (ΑΜΚΑ), την ημερομηνία 
έκδοσηςτου αποδεικτικού αριθμητικά και τη διάρκεια της 
ισχύος του, αριθμητικά και ολογράφως. 

4. Σε περίπτωση που ζητείται η έκδοση αποδεικτικού σε 
πολλά αντίγραφα, παρέχεται δυνατότητα έκδοσης φωτο¬ 
αντιγράφων από το πρωτότυπο του αποδεικτικού, πριν 
από την υπογραφή του και όχι μεταγενέστερα, τα οποία 
επίσης υπογράφονται και σφραγίζονται από αρμόδιο όρ¬ 
γανο ταυτόχρονα με το πρωτότυπο. 

Θεώρηση φωτοαντιγράφων ή αντιγράφων αποδεικτι¬ 
κού ασφαλιστικής ενημερότητας μετά την έκδοσή του 
δεν είναι επιτρεπτή. 

Εξαιρούνται τα φωτοαντίγραφα των αποδεικτικών 
ασφαλιστικής ενημερότητας δωδεκάμηνης, εξάμηνης 
και τρίμηνης διάρκειας τα οποία θεωρούνται ατελώς από 
την Αρχή στην οποία θα προσκομισθεί το αποδεικτικό 
ενημερότητας, με την επίδειξη του πρωτοτύπου κατά τη 
διάρκεια ισχύος του. Τα θεωρημένα αυτά φωτοαντίγρα¬ 
φα κατατίθενται αντί του πρωτοτύπου και η διάρκεια 
ισχύος αυτών είναι αυτή που αναγράφεται επί του πρω¬ 
τοτύπου. 

5. Τα αποδεικτικά ασφαλιστικής ενημερότητας, σε όλες 
τις περιπτώσεις, καταχωρίζονται σε ειδικό βιβλίο (πρωτό¬ 
κολλο) και φέρουν συνεχή και ενιαία αρίθμηση. 

Το πρώτο αντίγραφο από το αποδεικτικό που εκδίδεται 
επισυνάπτεται στην αίτηση και αρχειοθετείται ως στέλε¬ 
χος με ευθύνη του προϊσταμένου του τμήματος εσόδων. 
Τα αντίγραφα των αποδεικτκών ασφ/κής ενημερότητας 
διατηρούνται στο αρχείο του τμήματος Εσόδων επί πε¬ 
νταετία. 

6. Στην περίπτωση κατά την οποία, για την έκδοση απο¬ 
δεικτικού ασφαλιστικής ενημερότητας απαιτείται άμεση 
πληροφόρηση από τις κατά τόπους υπηρεσίες του ΙΚΑ, 
αυτή δύναται να γίνει με αποστολή τηλεομοιοτυπίας 
(ΡΑΧ). Εάν χρησιμοποιηθεί υπεραστικός αριθμός κλήσης 
θα καταβάλλεται από τον αιτούντα για κάθε αποδεικτικό, 
ποσό χιλίων (1.000) δρχ. για κάλυψη της σχετικής δαπά¬ 
νης. 

7. Η Διεύθυνση Επιθεώρησης υποχρεούται να εκδίδει 
εντολές δειγματοληπτικού ελέγχου γνησιότητας και νομι¬ 
μότητας των πιστοποιητικών ασφαλιστικής ενημερότη¬ 
τας, που προσκομίζονται στις διάφορες υπηρεσίες, δια¬ 


σταυρώνοντας τα σχετικά στοιχεία με αυτά που τηρού¬ 
νται στα κατά τόπους Υποκαταστήματα. 

Άρθρο 9 
Έναρξη ισχύος 

Η ισχύς της απόφασης αυτής, αρχίζει από την πρώτη 
του μεθεπόμενου μήνα, από τη δημοσίευσή της στην 
Εφημερίδα της Κυβερνήσεως και για αποδεικτικά που θα 
εκδοθούν από την ημερομηνία αυτή, και μετά. 

Με την έναρξη ισχύος της καταργούνται όλες οι προγε¬ 
νέστερες αποφάσεις που ρύθμιζαν θέματα του αποδει¬ 
κτικού ασφαλιστικής ενημερότητας, οι οποίες είχαν εκ- 
δοθεί κατ’ εξουσιοδότηση του άρθρου 39 παρ.7 του ν. 
2065/92. 

Τα αποδεικτικά ασφαλιστικής ενημερότητας, που εκδό- 
θηκαν ή θα εκδοθούν μέχρι την έναρξη ισχύος της πα¬ 
ρούσας, ισχύουν μέχρι την ημερομηνία που αναγράφεται 
σ'αυτά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2000 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 


Αριθ. 215.1/839770 (4) 

Τέλη για τα Δορυφορικά Συστήματα ΕΜ3ΑΤ και ΟΙοόαΙεΙαι·. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΤΕ 
(Συνεδρίαση 2617/27.6.2000, θέμα 18) 

Αφού έλαβε υπόψη την εισήγηση του Προέδρου του και 
Διευθύνοντος Συμβούλου και τις διατυπωθείσες κατά τη 
συζήτηση του θέματος απόψεις, αποφασίζει: 

1. Εγκρίνει την εισαγωγή της τηλεφωνικής επικοινωνίας 
από συνδρομητές σταθερού δικτύου ΟΤΕ προς συνδρο¬ 
μητές κινητής τηλεφωνίας, μέσω δορυφόρων συστήμα¬ 
τος (3Ι_ΟΒΑΙ_3ΤΑΒ και καθορίζει τα τέλη εισπράξεως των 
ανωτέρω επικοινωνιών, κατεύθυνσης Ελλάδος - κινητό 
ΟΙ_ΟΒΑΙ_3ΤΑΒ, ως ακολούθως: 

α. πρόθεμα 008818 1 -9:1.100 δραχμές ανά λεπτό 

β. πρόθεμα 008818 0 140 δραχμέςανά λεπτό 

2. Εγκρίνει την εισαγωγή της τηλεφωνικής επικοινωνίας 
από συνδρομητές σταθερού δικτύου ΟΤΕ προς συνδρο¬ 
μητές κινητής τηλεφωνίας, μέσω δορυφόρων συστήμα¬ 
τος ΕΜ3ΑΤ και καθορίζει τα τέλη εισπράξεως των ανωτέ¬ 
ρω επικοινωνιών, κατεύθυνσης Ελλάδος - κινητό ΕΜ5ΑΤ, 
ως ακολούθως: 

πρόθεμα 00882 13 :700 δραχμές ανά λεπτό 

3. Εγκρίνει την εφαρμογή των τιμολογίων που αναφέ- 
ρονται στις ανωτέρω» παραγράφους 1 & 2, από 27.6. 
2000, ημερομηνία λήψης της παρούσας απόφασης. 

4. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η παρούσα απόφαση δημοσιευτεί στην Εφημερίδα της 
Κυβερνήσεως. 

Αθήνα, 27 Ιουνίου 2000 

Ο Γραμματέαςτου Διοικητικού Συμβουλίου 
Κ. ΠΑΡΑΔΕΙΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν. βί . 9γ 

Θ-ΓΠ3Π: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α" (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β" (Υπουργικές αποφάσεις κ.λπ.) 

70.000 

» 

3.500 

» 

Γ" (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ" (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































